กฎกระทรวงมหาดไทยกฎกระทรวงมหาดไทยออกตามความในมาตรา17 แห่งพระราชบัญญัติการพนันพ.ศ.2478------อาศัยอำนาจตามความในมาตรา 17 แห่งพระราชบัญญัติการพนัน พ.ศ. 2478รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้*[7]*[11]`ข้อ 1ให้เจ้าพนักงานต่อไปนี้เป็นเจ้าพนักงานผู้ออกใบอนุญาตเล่นการพะนันตามบัญชี ข. ท้ายพระราชบัญญัติหรือการเล่นอื่นใดซึ่งได้มีกฎกระทรวงระบุเพิ่มเติมไว้ตามความในมาตรา 4หรือใบอนุญาตจัดให้มีการแถมพกหรือรางวัลด้วยการเสี่ยงโชคโดยวิธีใด ๆ ในการประกอบกิจการค้าหรืออาชีพตามความในมาตรา 8(1) ในจังหวัดพระนครและจังหวัดธนบุรี ฉะเพาะภายในเขตต์อำเภอชั้นในนายตำรวจชั้นสัญญาบัตรประจำท้องที่ผู้มีตำแหน่งแต่งตั้งรองสารวัตรหรือเทียบเท่ารองสารวัตรขึ้นไป(2) ในจังหวัดพระนคร จังหวัดธนบุรี ฉะเพาะในเขตต์อำเภอชั้นนอก และจังหวัดอื่น ๆ กรมการอำเภอท้องที่'*[9]`ข้อ 2 กำหนดอายุใบอนุญาตสำหรับการเล่นหมายเลข 1 ถึง 15, 17,19, 21, 22, และ 24 ในบัญชี ข. นั้น จะต้องไม่เกินวันหนึ่งและในวันหนึ่ง ๆที่ออกใบอนุญาตนั้นจัดต้องอยู่ภายในกำหนดเวลา ดังต่อไปนี้(1) การเล่นหมายเลข 1, 2, 4 และ 24 ระหว่างเวลา 7 นาฬิกากับ 19 นาฬิกา(2) การเล่นหมายเลข 3 ระหว่างเวลา 12 นาฬิกา กับ 24 นาฬิกา(3) การเล่นหมายเลข 5 ถึง 15 ระหว่างเวลา 7 นาฬิกา กับ 24 นาฬิกา(4) การเล่นหมายเลข 17 และ 19 ระหว่างเวลา 13 นาฬิกากับ 20 นาฬิกา(5) การเล่นหมายเลข 21 และ 22 ระหว่างเวลา 18 นาฬิกากับ 24 นาฬิกา ในวันธรรมดา และระหว่างเวลา 12 นาฬิกา กับ 24นาฬิกาในวันอาทิตย์กำหนดอายุใบอนุญาตสำหรับการเล่นหมายเลข 16, 18 และ 20 ในบัญชี ข. นั้นสำหรับการจำหน่ายสลากให้นับตั้งแต่วันออกใบอนุญาตจนถึงเวลาออกสลากถ้ากำหนดการออกสลากไว้หลายคราวจนถึงเวลาออกสลากครั้งสุดท้ายและการออกสลากคราวเดียวหรือหลายคราวนั้นถ้าทำในประเทศไทยจักต้องตกอยู่ในระหว่างเวลา 7 นาฬิกากับ 24 นาฬิกา ในวันที่กำหนดไว้อายุใบอนุญาตสำหรับการเล่นหมายเลข 23 ในบัญชี ข. นั้น ให้มีกำหนดหนึ่งเดือนนับจากวันออกใบอนุญาต และให้เล่นได้ระหว่างเวลา12 นาฬิกา กับ23 นาฬิกาทุกวันกำหนดอายุใบอนุญาตสำหรับการเล่นที่กล่าวไว้ในมาตรา 8 ให้นับแต่วันที่เจ้าพนักงานออกใบอนุญาตให้จนถึงเวลาที่เจ้าพนักงานกำหนดให้ตามที่เห็นสมควรและการออกสลากคราวเดียวหรือหลายคราว ถ้าจะพึงมีจักต้องตกอยู่ระหว่างเวลา7 นาฬิกา กับ 24 นาฬิกาแห่งวันที่กำหนดไว้'ข้อ 3 การเล่นหมายเลข 5 ถึง15 ในบัญชี ข. นั้น ให้ออกใบอนุญาตได้ฉเพาะในงานรื่นเริงสาธารณะหรืองานนักขัตตฤกษ์หรือในโอกาสพิเศษอื่นเท่านั้นข้อ 4 ในการเล่นหมายเลข 17และ 19 ในบัญชี ข. นั้น ผู้รับใบอนุญาตจะต้องทำรายงานจำนวนเงินรายรับก่อนหักรายจ่ายหรือยอดเงินรายรับเป็นจำนวนสุทธิแล้วแต่กรณีในวันหนึ่ง ๆยื่นต่อเจ้าพนักงานผู้ออกใบอนุญาตในวันรุ่งขึ้นทุกวันในการเล่นหมายเลข 16, 18 และ 20 ในบัญชี ข. นั้น เมื่อใดเจ้าพนักงานผู้ออกใบอนุญาตเรียกร้อง ให้ผู้รับใบอนุญาตยื่นบัญชีรายการแสดงจำนวนเงินยอดราคาสลากซึ่งมีผู้รับซื้อในการเล่นหมายเลข 16 และ 18 ในบัญชี ข. นั้น ให้ผู้รับใบอนุญาตแจ้งต่อเจ้าพนักงานผู้ออกใบอนุญาตให้ทราบสถานที่ วันและเวลาที่จะออกสลากอย่างน้อย3 วันก่อนวันออกสลาก และให้เจ้าพนักงานผู้ออกใบอนุญาตให้หลักฐานไว้เป็นสำคัญว่าได้รับแจ้งความนั้นแล้วให้เจ้าพนักงานผู้ออกใบอนุญาตมีอำนาจตรวจบัญชีของผู้รับใบอนุญาตการเล่นหมายเลข 16 ถึง 20 ในบัญชี ข. ได้*[5]`ข้อ 5ให้ผู้รับใบอนุญาตเสียภาษีตามความในมาตรา 16 โดยอัตราดั่งนี้ก. ในจังหวัดพระนครและธนบุรีร้อยละ 10ข. ในจังหวัดอื่นร้อยละ 2.5'ข้อ 6 การเล่นไพ่บริดซ์ในระหว่างสมาชิกของสมาคมเดียวกัน อันเป็นสมาคมที่ได้จดทะเบียนแล้วหรือระหว่างบุคคลในครอบครัวเดียวกัน ให้เล่นได้โดยไม่ต้องมีใบอนุญาต แต่มิให้ผู้จัดให้มีการเล่น หรือเจ้าบ้านหรือสมาคม แล้วแต่กรณีรับผลประโยชน์ในทางตรงหรือทางอ้อมจากการเล่นนั้นข้อ 7 การเล่นบิลเลียดหรือการเล่นอย่างอื่นทำนองเดียวกัน และมิใช่เป็นการเล่นที่ต้องห้ามเพื่อความรื่นเริงในเคหะสถานหรือในสถาน สมาคม ให้เล่นได้โดยไม่ต้องมีใบอนุญาต แต่มิให้พนันกันและมิให้ผู้จัดให้มีการเล่น หรือเจ้าบ้าน หรือสมาคมแล้วแต่กรณีรับผลประโยชน์ในทางตรงหรือทางอ้อมจากการเล่นนั้น เว้นแต่ถ้าเป็นสมาคมจะเก็บค่าเกมได้แต่อย่าให้เกินสมควรข้อ 8เจ้าพนักงานผู้ออกใบอนุญาตอาจผ่อนผันการอนุญาตให้เพี้ยนไปจากที่บังคับไว้โดยวางเงื่อนไขให้หย่อนหรือยิ่งกว่าที่กำหนดไว้ได้ แต่ฉเพาะเมื่อได้รับอนุญาตจากกระทรวงมหาดไทยแล้วข้อ 9ค่าธรรมเนียมออกใบอนุญาตมีกำหนดดังนี้*[5]`(ก) แข่งม้าในจังหวัดพระนครและธนบุรีเที่ยวละ5 บาทในจังหวัดอื่นเที่ยวละ 1 บาท'*[5]`17. โตแตไลเซเตอร์ ในจังหวัดพระนครและธนบุรีวันละ 100บาทในจังหวัดอื่นวันละ 10 บาท'*[8]`21. ไพ่ต่าง ๆวง1 วันละ 12 บาท ไพ่นกกระจอกวง 1 วันละ 15 บาท ไพ่โป๊กเกอร์ไพ่เผวง 1 วันละ 20 บาท'*[9]`23. บิลเลียดโต๊ะหนึ่งเดือนละ 50 บาทค่าใบอนุญาตเก็บเป็นรายเดือน'*[5]`5. ผู้รับอนุญาตต้องขายสลากเลขหมายประจำม้าที่เข้าวิ่งแข่งในเที่ยวนั้นให้แก่ผู้เล่นยึดถือไว้เป็นสำคัญและสลากที่ว่านี้ทุกฉบับอย่างน้อยต้องมีข้อความดั่งต่อไปนี้(ก) ชื่อสนามที่แข่ง(ข) วันเดือนปีที่แข่ง(ค) เลขหมายประจำตัวม้าที่เข้าแข่ง(ง) ราคาสลากสลากที่ว่านี้ต้องขายตามราคาที่ปรากฏในสลากนั้น และมิให้ต่ำกว่าราคาดั่งต่อไปนี้(1) ในจังหวัดพระนครและธนบุรีฉบับละ 5 บาท(2) ในจังหวัดอื่นฉบับละ 1 บาท'กฎให้ไว้ ณ วันที่ 31 มกราคม พุทธศักราช 2478ธำรงนาวาสวัสดิ์รักษาการแทนรัฐมนตรีว่าการกระทรวงมหาดไทย*[1]กฎกระทรวงมหาดไทยออกตามความในมาตรา 4 และ 17แห่งพระราชบัญญัติการพนัน พ.ศ. 2478(ฉบับที่ 2)------อาศัยอำนาจตามความในมาตรา 4 และ 17 แห่งพระราชบัญญัติการพนันพ.ศ. 2478 รัฐมนตรีว่าการกระทรวงมหาดไทยออกกฎกระทรวงไว้ดั่งต่อไปนี้ข้อ 1ให้เพิ่มการเล่นดังต่อไปนี้เข้าในบัญชี ข. ท้ายพระราชบัญญัติการพนัน พ.ศ. 2478 คือ`25. สะบ้าทอย26. สะบ้าชุด'ข้อ 2กำหนดอายุในใบอนุญาตสำหรับการเล่นหมายเลข 25 และ 26 ในบัญชี ข. จะต้องไม่เกินวันหนึ่ง และ อนุญาตให้เล่นได้ภายในกำหนดเวลาตั้งแต่7 นาฬิกา ถึง 24 นาฬิกาข้อ 3 ให้เรียกค่าธรรมเนียมใบอนุญาตการเล่นหมายเลข 25 และ 26 ในบัญชี ข. วงหนึ่งวันละ 10 บาทกฎให้ไว้ ณ วันที่ 11 สิงหาคม พุทธศักราช 2479ธำรงนาวาสวัสดิ์รัฐมนตรีว่าการกระทรวงมหาดไทย*[2]กฎกระทรวงมหาดไทยออกตามความในมาตรา 17แห่งพระราชบัญญัติการพนัน พุทธศักราช 2478(ฉบับที่ 3)------อาศัยอำนาจตามความในมาตรา 17 แห่งพระราชบัญญัติการพนัน พุทธศักราช 2477รัฐมนตรีว่าการกระทรวงมหาดไทยออกกฎกระทรวงไว้ ดั่งต่อไปนี้*[7]`ข้อ 1ผู้ใดประสงค์จะจัดให้มีการเล่นอันระบุไว้ในบัญชี ข. ท้ายพระราชบัญญัติ หรือการเล่นอื่นใดซึ่งได้มีกฎกระทรวงระบุเพิ่มเติมไว้ตามความในมาตรา 4หรือจะจัดให้มีการแถมพกหรือรางวัลด้วยการเสี่ยงโชคโดยวิธีใด ๆในการประกอบกิจการค้าหรืออาชีพตามความในมาตรา 8ให้ทำคำร้องยื่นต่อเจ้าพนักงานผู้ออกใบอนุญาตประจำท้องที่เว้นแต่การเล่นอันระบุไว้ตามข้อ6 และข้อ 7 แห่งกฎกระทรวงมหาดไทย ให้ไว้ ณ วันที่ 31 มกราคมพุทธศักราช 2478ไม่ต้องทำคำร้องดั่งกล่าวมาในข้อนี้'*[12]`ข้อ 2คำร้องและใบอนุญาตนั้น ให้ใช้ตามแบบท้ายกฎนี้'ข้อ 3 ค่าธรรมเนียมคำร้องแบบพ.น. 1 ฉบับละ 10 สตางค์กฎให้ไว้ ณ วันที่ 18 มีนาคม พุทธศักราช 2479ธำรงนาวาสวัสดิ์รัฐมนตรีว่าการกระทรวงมหาดไทย*[3]กฎกระทรวงมหาดไทย ออกตามความในพระราชบัญญัติการพนันพุทธศักราช 2478(ฉะบับที่ 4)------อาศัยอำนาจตามความในมาตรา 17 แห่งพระราชบัญญัติการพนันพุทธศักราช 2478รัฐมนตรีว่าการกระทรวงมหาดไทยออกกฎกระทรวงไว้ดั่งต่อไปนี้*[8]`ยกเลิกข้อ 1'ข้อ 2ใบอนุญาตเล่นไพ่โป๊กเกอร์และไพ่เผ ให้ใช้ตามแบบท้ายกฎนี้กฎให้ไว้ ณ วันที่ 8 กันยายนพุทธศักราช 2480ศรีเสนาสั่งราชการแทนรัฐมนตรีว่าการกระทรวงมหาดไทย*[4]กฎกระทรวงมหาดไทย ออกตามความในพระราชบัญญัติการพนันพุทธศักราช 2478(ฉบับที่ 5)------อาศัยอำนาจตามความในมาตรา 4 วรรค 2 แห่งพระราชบัญญัติการพนันพุทธศักราช 2478รัฐมนตรีว่าการกระทรวงมหาดไทยออกกฎกระทรวงไว้ ดั่งต่อไปนี้ การเล่นอันระบุไว้ในบัญชี ข.ท้ายพระราชบัญญัติการพนัน พุทธศักราช 2478ถ้ากรมพลศึกษาหรือแผนกธรรมการในส่วนภูมิภาคจัดให้มีขึ้นระหว่างนักเรียนก็ให้จัดให้มีขึ้นได้โดยไม่ต้องมีใบอนุญาตเฉพาะการเล่นต่อไปนี้1. วิ่งวัวคน2. ชกมวย มวยปล้ำกฎให้ไว้ ณ วันที่ 19 มกราคมพุทธศักราช 2481พ.ต.อ.อดุลเดชจรัสรัฐมนตรีช่วยว่าการกระทรวงมหาดไทยลงนามแทน*[6]กฎกระทรวงการคลัง ออกตามความในพระราชกฤษฎีกาว่าด้วยเงื่อนไขการพนันตามมาตรา 4 แห่งพระราชบัญญัติการพนันพุทธศักราช 2478------อาศัยอำนาจตามความในมาตรา 6 แห่งพระราชกฤษฎีกาว่าด้วยเงื่อนไขการพนัน ตามมาตรา 4 แห่งพระราชบัญญัติการพนัน พุทธศักราช2478 รัฐมนตรีว่าการกระทรวงการคลังออกกฎกระทรวงไว้ ดั่งต่อไปนี้ข้อ 1 ให้ตั้งสถาน `กาซิโน' ของรัฐบาลขึ้นณ กิ่งอำเภอหัวหิน อำเภอปราณบุรี จังหวัดประจวบคีรีขันธ์ข้อ 2ให้บุคคลเข้าเล่นการพนันในสถาน `กาซิโน' ของรัฐบาลได้ระหว่างตั้งแต่ 16.00 นาฬิกา ถึง 24.00 นาฬิกาข้อ 3ค่าธรรมเนียมเข้าในสถาน `กาซิโน' ให้เรียกเก็บดั่งนี้ก. ใน 7 วันแรก นับแต่วันที่เริ่มเปิดสถาน `กาซิโน' (1) ระหว่างเวลาตั้งแต่16.00 นาฬิกาถึง 18.00 นาฬิกา ในวันหนึ่ง ๆ คนละ 2 บาท (2) ระหว่างเวลาภายหลัง18.00 นาฬิกา ถึง 24.00 นาฬิกาในวันหนึ่ง ๆ คนละ 8 บาทข. ในวันต่อไปทุก ๆ วัน (1) คนหนึ่งวันละ 10 บาท (2) คนหนึ่งสัปดาห์ละ 40บาทข้อ 4ห้ามมิให้บุคคลที่ยังไม่บรรลุนิติภาวะเข้าสถานที่จัดให้มีการเล่นภายในสถาน `กาซิโน'ข้อ 5การประมูลการเล่นในสถาน `กาซิโน' ของรัฐบาลสำหรับการเล่นทั้งหมดก็ดีหรือแต่บางประเภทก็ดีอยู่ภายใต้บังคับแห่งเงื่อนไขดั่งต่อไปนี้ก. ผู้ประมูลต้องวางเงินมัดจำก่อนเข้าว่าประมูลหรือยื่นประมูลเป็นเงิน50 บาท ต่อโต๊ะข. เมื่อเจ้าพนักงานตกลงรับผู้ประมูลผู้ใด ผู้นั้นต้องทำหนังสือสัญญาตามแบบของเจ้าพนักงานมิฉะนั้นเจ้าพนักงานมีสิทธิจะริบเงินมัดจำที่วางไว้ได้ค. เจ้าพนักงานมีสิทธิจะไม่ตกลงรับผู้ประมูลซึ่งให้เงินสูงสุดหรือผู้ประมูลผู้หนึ่งผู้ใดก็ได้กฎให้ไว้ ณ วันที่ 25 เมษายน พุทธศักราช 2482นฤเบศร์มานิตรัฐมนตรีช่วยว่าการกระทรวงการคลังลงนามแทนเชิงอรรถ--------------------- *[1]แก้ไขโดย กฎกระทรวงมหาดไทย ออกตามความในมาตรา 4 และ 17 แห่งพระราชบัญญัติการพนันพ.ศ. 2478 (ฉบับที่ 2) *[2]แก้ไขโดย กฎกระทรวงมหาดไทย ออกตามความในมาตรา 17 แห่งพระราชบัญญัติการพนันพุทธศักราช 2478 (ฉบับที่ 3) *[3]แก้ไขโดย กฎกระทรวงมหาดไทย ออกตามความในพระราชบัญญัติการพนัน พุทธศักราช 2478(ฉะบับที่ 4) *[4]แก้ไขโดย กฎกระทรวงมหาดไทย ออกตามความในพระราชบัญญัติการพนัน พุทธศักราช 2478(ฉะบับที่ 5) *[5]แก้ไขโดย กฎกระทรวงมหาดไทย ออกตามความในพระราชบัญญัติการพนัน พุทธศักราช 2478และพระราชบัญญัติการพนัน (ฉบับที่ 2) พุทธศักราช 2478 (ฉบับที่ 6) *[6]แก้ไขโดย กฎกระทรวงการคลัง ออกตามความในพระราชกฤษฎีกา ว่าด้วยเงื่อนไขการพนันตามมาตรา 4 แห่งพระราชบัญญัติการพนัน พุทธศักราช 2478 *[7]แก้ไขโดย กฎกระทรวงมหาดไทย ออกตามความในพระราชบัญญัติการพนัน พุทธศักราช 2478 (ฉบับที่7) *[8]แก้ไขโดย กฎกระทรวงมหาดไทย (ฉบับที่ 9) ออกตามความใน พระราชบัญญัติการพนันพุทธศักราช 2478 *[9]แก้ไขโดย กฎกระทรวงมหาดไทย (ฉะบับที่ 10) ออกตามความใน พระราชบัญญัติการพนันพุทธศักราช 2478 *[10] แก้ไขโดยกฎกระทรวงมหาดไทย (ฉะบับที่ 11) ออกตามความใน พระราชบัญญัติการพะนันพุทธศักราช 2478 *[11]แก้ไขโดย กฎกระทรวงมหาดไทย (ฉะบับที่ 12) ออกตามความใน พระราชบัญญัติการพะนันพุทธศักราช 2478 *[12]แก้ไขโดย กฎกระทรวง ฉะบับที่ 13 (พ.ศ. 2490) ออกตามความ ในพระราชบัญญัติการพะนันพุทธศักราช 2478